এজেন্সি দিয়ে ভুয়ো খবর ছড়াচ্ছে বিজেপি

ওয়েবডেস্ক- বছর ঘুরতেই ২০২৬ বাংলায় বিধানসভা নির্বাচন (2026 West Bengal Assemble Election)। তার আগেই আজ এসআইআর (SIR) ইস্যুতে কলকাতার রাজপথ থেকে বিজেপি (Bjp) হটাওয়ের ডাক দিলেন তৃণমূল সুপ্রিমো, মুখ্যমন্ত্রী মমতা বন্দ্যোপাধ্যায় (Mamata Banerjee)।

কেন্দ্র সরকারকে নিশানা করে মুখ্যমন্ত্রী বলেন, এজেন্সির মাধ্যমে ভুয়ো খবর ছড়াচ্ছে বিজেপি। ওরা জানে মানুষের ভোটে জিতবে না, তাই ঘোঁট পাকাবে। মমতা এদিন বলেন, ২০২৪ সালেও জিতত না, নির্বাচন কমিশন পাস্টেন্টেজ বাড়িয়ে দিল। মুখ্যমন্ত্রী বলেন, কোনও বাবুর নাম করে বলব না। আমি চেয়ারটাকে সম্মান করি। কিন্তু দালালিরও একটা সীমা আছে। আপনারা তো সব অত্যাচারের সীমা পার করে দিয়েছেন।

আরও পড়ুন-  ‘আমরা থালা-বাটি, বেচেও সাহায্য করব’, কেন বললেন মমতা?

এদিন তিনি বলেন, বাংলায় কথা বললে যেমন কেউ বাংলাদেশি হয় না, হিন্দিতে কথা বললেই পাকিস্তানি হয়ে যায় না। মুখ্যমন্ত্রী বলেন, বিজেপি বেশ কিছু গদ্দার আছে, যারা ৮০ টা গাড়ি নিয়ে ঘোরাফেরা করে। সাহস থাকলে একা মানুষের মাঝখানে যান। মুখ্যমন্ত্রী বলেন, এসআইআর নিয়ে সবাই ভাবছে আমার নামটা বাদ যাবে না তো? জোড়াসাঁকোর মঞ্চ থেকে মমতা বলেন, ‘বাংলার উপর ওদের খুব রাগ। এখন ভাবছে ১-২ কোটিকে ডিটেনশন ক্যাম্পে পাঠিয়ে দিই।  বাংলাদেশে ছেড়ে দিই, তাহলে ক্ষমতা দখল করতে পারব।

আধার কার্ড নিয়ে মুখ্যমন্ত্রী বলেন, যখন যা ইচ্ছে তা করে চলেছে। একবার নোটবন্দি ইচ্ছে হল করে দিল, আমি প্রতিবাদ করেছিলাম। কালো টাকা ফিরিয়ে আনার কথা বলেছিল, কোথায় ফেরত এসেছে সেই কালো টাকা? উলটে এলআইসির টাকাও চলে গেছে। সবার থেকে ১০০০ টাকা করে নিয়ে আবার আধার কার্ড করিয়েছে। এখন আবার বলছে এসআইআর-এ আধার চলবে না। এদিকে আবার আধার না হলে ব্যাঙ্ক অ্যাকাউন্ট খোলা যাবে না, আর কত কার্ড লাগবে?

দেখুন ভিডিও-